MUNICIPIUL CRAIOVA
CONSILIUL LOCAL AL  MUNICIPIULUI CRAIOVA    
HOTĂRÂREA NR. 241
privind mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi în Adunarea Generală Ordinară a S.C. Compania de Apă „Oltenia” S.A. din data de 21.12.2012
Consiliul Local al Municipiului Craiova, întrunit în şedinţa ordinară din 29.11.2012.


Având în vedere raportul nr.157971/2012 întocmit de Direcţia Servicii Publice, prin care se propune mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi în Adunarea Generală Ordinară a S.C. Compania de Apă „Oltenia” S.A. din data de 21.12.2012 şi rapoartele comisiilor de specialitate ale Consiliului Local al Municipiului Craiova nr.144, 146, 148, 149 şi nr.150/2012; 
În conformitate cu prevederile Legii nr.31/1990, republicată, privind societăţile comerciale;
 Potrivit Hotărârii Consiliului Local al Municipiului Craiova nr.14/2012  prin care s-a aprobat desemnarea drei. Peţa Eliza Mădălina în calitate de reprezentant al Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A; 

În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2  şi art.115 alin.1 lit.b din Legea nr.215/2001, republicată, privind administraţia publică locală;

     HOTĂRĂŞTE:
 Art.1. Se aprobă mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota în Adunarea Generală Ordinară a S.C. Compania de Apă „Oltenia” S.A., din data de 21.12.2012, ordinea de zi referitoare la modificarea cuantumului indemnizaţiei membrilor Consiliului de Administraţie al S.C. Compania de Apă „Oltenia” S.A. de la suma de 32 lei/ membru, la suma de 1152 lei brut/membru, reprezentând 20% din indemnizaţia directorului general.
Art.2.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, dra. Peţa Eliza Mădălina şi S.C. Compania de Apă „Oltenia” S.A. vor aduce la îndeplinire prevederile prezentei hotărâri.
      PREŞEDINTE DE ŞEDINŢĂ,                               CONTRASEMNEAZĂ,

